《八月三十日晓晴》
元代·方回

高树号风始欲丹，秋晴诗老试凭栏。
食贫破砚惊犹在，身瘦寒凭觉渐宽。
家里儿孙音问好，客中僮仆使令难。
雪前霜后归吾圃，瘦菊疏梅尽耐看。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。